24 лютага 2001 г., на наступны дзень пасля ўручэння даверчай граматы нашаму прэзідэнту, пасол Італіі ў Беларусі Стэфана Бенацца выклікаў мяне ў сваю амбасаду. "Вы пераклалі "Боскую камедыю" і "Новае жыццё" Дантэ. Ці не хацелі б вы перакласці творы яшчэ якога-небудзь італьянскага паэта?" — спытаў ён. "Можа, калі-небудзь я зацікаўлюся санетамі Петраркі, але пакуль заняты перакладам "Дон-Жуана" Байрана", — адказаў я. У хуткім часе мяне зноў выклікалі ў Італьянскую амбасаду і далі ксеракопію "Сапгопіеге" Франчэска Петраркі.